आईएमएफ ने कहा, आक्रामक उपाय करे अमेरिका  
लेगार्ड ने अमेरिकी नीति निर्माताओं से कहा है कि वे अर्थव्यवस्था को इस समय सरकारी ऋण पर नियंत्रण की बजाय आर्थिक वृद्धि को प्राथमिकता दें।
अंतरराष्ट्रीय मुद्राकोष की प्रमुख क्रिस्टीन लेगार्ड ने अमेरिकी नीति निर्माताओं से कहा है कि वे अर्थव्यवस्था को इस समय सरकारी ऋण पर नियंत्रण की बजाय आर्थिक वृद्धि को प्राथमिकता दें।  लेगार्ड की राय में सरकारी कर्ज को नियंत्रित करने की विश्वसनीय योजना बाद में भी लाई जा सकती है। उन्होंने कहा कि यदि अर्थव्यस्था अटकी हो तो भविष्य में सरकारी खर्च में कमी की बात की विश्वसनीयता नहीं रह जाएगी।   एक आर्थिक सम्मेलन को संबोधित करते हुए लेगार्ड ने कहा, जब अर्थव्यवस्था लम्बे समय तक अटक गई हो, बेरोजगारी बढ़ रही हो और सामाजिक असंतोष हो तो भविष्य में खर्च कम करने की बात पर कौन भरोसा करेगा।   इससे पहले शुक्रवार को अमेरिकी फेडरल रिजर्व के प्रमुख बेन बर्नान्के ने संसद से कहा था कि उन्हें अर्थव्यवस्था की हालत सुधारने के लिए और अधिक काम करना होगा।